De nordjyske boksere var rigt repræsenteret i dagens finaler ved de danske mesterskaber, men alle fire finalister manglede lige det sidste.

Pandrup Bokseklub blev bedste nordjyske klub ved DM i Odense, men klubben manglede guldmedaljen. Brian Brix, Torben Keller og Kasper Bruun måtte alle forlade ringen som tabere. De tre Pandrup-boksere havde alle vist lovende takter i semifinalerne, men det blev kun til sølv. Sølv blev det også til for den jyske mester Hussein Hassan fra IK Sparta.